Davlat-xususiy sheriklik asosida Toshkent shahar issiqlik markazlarini kogeneratsion texnologiyalarini joriy etish orqali modernizatsiya qilish chora-tadbirlari toʻgʻrisida
(resolution, 2022-04-26)

Toʻgʻridan-toʻgʻri davlat kafolatisiz xorijiy investitsiyalar hisobiga Toshkent shahar issiqlik taʼminoti markazlarini modernizatsiya qilish va ularda kogeneratsiya qurilmalarini joriy etish orqali yoqilgʻi-energetika resurslarini tejash hamda shahar aholisini ishonchli issiqlik va elektr energiyasi bilan taʼminlash maqsadida Vazirlar Mahkamasi qaror qiladi: 1. Toshkent shahar issiqlik taʼminoti markazlarini modernizatsiya qilish va kogeneratsiya qurilmalarini joriy etish loyihasini (keyingi oʻrinlarda — loyiha) amalga oshirish maqsadida quyidagilar: 2021-yil 16-aprelda Toshkent shahar hokimligi, “Siemens energy global GmbN&Co.KG” (Germaniya) va “Stone city development B.V.” (Niderlandiya) kompaniyalari (keyingi oʻrinlarda — investor) oʻrtasida loyihani amalga oshirish uchun anglashuv memorandumi imzolanganligi; investor tomonidan “Stone city energy II B.V.” (Niderlandiya) kompaniyasi tashkil qilinganligi hamda loyihani amalga oshirish maqsadida Oʻzbekiston Respublikasida maxsus loyiha kompaniyasini tashkil etishi (keyingi oʻrinlarda — Loyiha kompaniyasi); 2021-yil oktyabr oyida Toshkent shahar hokimligi va Loyiha kompaniyasi oʻrtasida loyihani amalga oshirishning asosiy shartlari toʻgʻrisida bitim imzolanganligi maʼlumot uchun qabul qilinsin. 2. Belgilansinki, loyiha investor bilan davlat-xususiy sheriklik asosida toʻgʻridan toʻgʻri muzokaralar oʻtkazish orqali amalga oshiriladi. 3. Quyidagilar: Toshkent shahar issiqlik taʼminoti markazlarini modernizatsiya qilish va kogeneratsiya qurilmalarini joriy etish loyihasi amalga oshirilishini muvofiqlashtirish boʻyicha ishchi guruh tarkibi 1-ilovaga muvofiq; Toshkent shahar issiqlik taʼminoti markazlarini modernizatsiya qilish va kogeneratsiya qurilmalarini joriy etish loyihasini amalga oshirish boʻyicha “yoʻl xaritasi” 2-ilovaga muvofiq tasdiqlansin. 4. Toshkent shahar hokimligi Moliya vazirligi, Energetika vazirligi bilan birgalikda belgilangan tartibda eng yaxshi takliflarni tanlash orqali loyihani amalga oshirish boʻyicha quyidagi konsultantlar aniqlanganligi maʼlumot uchun qabul qilinsin: “ILF Consulting Engineers” kompaniyasi — texnik konsultant; “PricewaterhouseCoopers” kompaniyasi — moliyaviy konsultant; “White & Case” kompaniyasi — yuridik konsultant. 5. Toshkent shahar hokimligi oʻn kun muddatda hokimlik huzurida loyihani amalga oshirish doirasida davlat sherigi sifatida ishtirok etuvchi maxsus kompaniyani tashkil etsin. 6. Belgilansinki, loyiha doirasida Loyiha kompaniyasi va davlat sherigi oʻrtasida davlat-xususiy sheriklik bitimi hamda Moliya vazirligi oʻrtasida davlat tomonidan qoʻllab-quvvatlash toʻgʻrisida bitim imzolanadi. 7. Ishchi guruh (Artikxodjayev) loyihaning davlat-xususiy sheriklik asosida amalga oshirilishini jadallashtirish maqsadida jalb qilingan konsultantlar bilan birgalikda: a) bir oy muddatda investor bilan muzokaralar oʻtkazib, loyihaning yakuniy parametrlariga aniqlik kiritish orqali texnik-texnologik va moliyaviy-iqtisodiy jihatidan eng maqbul yechimlarni ishlab chiqsin. Bunda, investorning majburiyatlarini belgilashda, shu jumladan tariflarni pasaytirish boʻyicha investor bilan kelishuvga erishish hamda investor tomonidan oʻrnatiladigan qurilmalarning ishlab chiqarish quvvatlari va samaradorlik koʻrsatkichlariga eʼtibor qaratilsin; b) 2022-yil 1-sentabrga qadar loyiha doirasida davlat-xususiy sheriklik bitimi va davlat tomonidan qoʻllab-quvvatlash toʻgʻrisida bitim imzolanishini taʼminlansin; v) 2022-yil 10-sentabrga qadar loyihani amalga oshirish boʻyicha tegishli qaror loyihasini Vazirlar Mahkamasiga kiritsin. 8. Mazkur qarorning bajarilishini nazorat qilish Oʻzbekiston Respublikasi Bosh vazirining moliya-iqtisodiyot va kambagʻallikni qisqartirish masalalari boʻyicha oʻrinbosari — iqtisodiy taraqqiyot va kambagʻallikni qisqartirish vaziri J.A. Qoʻchqorov hamda Toshkent shahar hokimi J.A. Artikxodjayev zimmasiga yuklansin. J.A. Artikxodjayev — Toshkent shahar hokimi, ishchi guruh rahbari Q.I. Tursunov — Uy-joy kommunal xizmat koʻrsatish vaziri oʻrinbosari Sh.H. Xodjayev — Energetika vaziri oʻrinbosari O.R. Isakov — Mol�ya vaziri oʻrinbosari A.M. Boboyev — Iqtisodiy taraqqiyot va kambagʻallikni qisqartirish vaziri oʻrinbosari B.B. Eshmuratov — “Hududgaztaʼminot” AJ boshqaruv raisi B.R. Normatov — “Oʻztransgaz” AJ boshqaruv raisi X.V. Xasanov — Davlat-xususiy sheriklikni rivojlantirish agentligi boshqarma boshligʻi oʻrinbosari A.R. Jumanazarov — Vazirlar Mahkamasi departament boshligʻi T/r Chora-tadbirlar Amalga oshirish mexanizmlari Muddati Masʼul vazirlik va idoralar 1. Loyihani amalga oshirish uchun tajribali konsultantlarni jalb qilish. 1. Tanlab olingan konsultantlar bilan qoʻshimcha muzokaralar oʻtkazish 2022-yil 27-aprel Toshkent shahar hokimligi (Artikxodjayev), Moliya vazirligi (Isakov), Energetika vazirligi (Xodjayev) 2. Konsultantlar bilan tegishli shartnomalarni imzolash. 2022-yil 30-aprel 2. Loyihaning texnik-iqtisodiy koʻrsatkichlarini ishlab chiqish. 1. Loyihani amalga oshirish uchun Investorga yakuniy texnik talablarni taqdim etish. 2022-yil 30-aprel Toshkent shahar hokimligi (Artikxodjayev), Uy-joy kommunal xizmat koʻrsatish vazirligi (Hidoyatov), Moliya vazirligi (Isakov), Energetika vazirligi (Xodjayev) 2. Investor va konsultantlar bilan birgalikda loyiha konsepsiyasini ishlab chiqish va tasdiqlash. 2022-yil 30-may 3. Loyihani amalga oshirish uchun tegishli bitimlarni imzolash. 1. Konsultantlar bilan birgalikda davlat-xususiy sheriklik va davlat tomonidan qoʻllab-quvvatlash bitimi loyihasini tayyorlash. 2022-yil 1-iyun Toshkent shahar hokimligi (Artikxodjayev), Moliya vazirligi (Isakov), Energetika vazirligi (Xodjayev), Uy-joy kommunal xizmat koʻrsatish vazirligi (Hidoyatov) 2. Germaniya va Fransiya mamlakatlarida oʻrnatilgan kogeneratsiya qurilmalarini oʻrganib, ushbu qurilmalarni ekspluatatsiya qilayotgan mutaxassislar bilan tajriba almashish. 2022-yil 15-iyun 3. Tayyorlangan bitim loyihalari boʻyicha investor bilan muzokaralar oʻtkazish. 2022-yil 1-iyul 4. Bitim loyihalarini tegishli vazirlik va idoralar bilan kelishish. 2022-yil 20-iyul 5. Yakuniy bitim loyihasini Investor bilan kelishib, imzolash. 2022-yil 1-sentabr 4. Loyihani amalga oshirish boʻyicha normativ-huquqiy hujjatlar ishlab chiqish. 1. Loyihani amalga oshirish boʻyicha tegishli qaror lo�ihasini ishlab chiqish. 2022-yil 20-avgust Toshkent shahar hokimligi (Artikxodjayev), Moliya vazirligi (Isakov), Energetika vazirligi (Xodjayev), Uy-joy kommunal xizmat koʻrsatish vazirligi (Hidoyatov) 2. Qaror loyihasini vazirlik va idoralar bilan kelishish. 2022-yil 8-sentabr 3. Qaror loyihasini Vazirlar Mahkamasiga kiritish. 2022-yil 10-sentabr